**V máji bolo vyhlásených najviac verejných obstarávaní od začiatku roka**

**Bratislava 22. júna – V  máji boli verejní obstarávatelia, obstarávatelia a subjekty, ktorým bola poskytnutá dotácia veľmi efektívni vo vyhlasovaní verejných obstarávaní. Zákazky v celkovej hodnote 657 miliónov EUR predstavujú najväčší objem tohto roka. Vyplýva to z najnovšej analýzy spracovanej analytickou spoločnosťou CEEC Research na základe údajov poskytnutých Úradom pre verejné obstarávanie ku koncu mája 2015 vo Vestníku verejného obstarávania.**

V máji tohto roka vyhlásili verejní obstarávatelia, obstarávatelia a subjekty, ktorým bola poskytnutá dotácia najväčší objem verejných obstarávaní od 1. 1. 2015. Na celkom 612 súťaží si pripravili 657 miliónov EUR. „Hodnota zákaziek vyhlásených vo všetkých prvých piatich mesiacoch klesla v porovnaní s rovnakým obdobím minulého roka o 4,8 percent, ale iba vďaka novele zákona platnej od 1. júla 2013, ktorá zlúčila podprahové zákazky s podlimitnými a zmenila aj postupy pri zverejňovaní. Pokiaľ by sme porovnávali čísla platné pred účinnosťou tejto zmeny, dostali by sme nárast objemu vyhlásených verejných obstarávaní takmer o pätinu (19,8 percent),“ uvádza Jiří Vacek, ***riaditeľ analytickej spoločnosti CEEC Research.*** *„Mierny nárast objemu získaných zákaziek zaznamenala i naša stavebná spoločnosť a to hlavne v oblasti vodohospodárskych stavieb,“ potvrdzuje výsledky analýzy* ***riaditeľ organizační zložky Slovensko, stavební spoločnosti HOCHTIEF CZ, Miroslav Beka.***

**Hodnota  vyhlásených verejných obstarávaní v rokoch 2011 až 2015**

|  |  |  |  |  |  |  |
| --- | --- | --- | --- | --- | --- | --- |
| Zákazky celkom | Celkom | | | Nadlimitné | | |
| mil. EUR | medziročná zmena v % | | mil. EUR | medziročná zmena v % | |
| 2012 | 5 987 |  | . | 5 036 |  | . |
| 2013 | 8 377 | 🡅 | +39,9 | 6 465 | 🡅 | +28,4 |
| 2014 | 6 621 | **🡇** | -21,0 | 4 342 | **🡇** | -32,9 |
| Január až máj 2015 | 2 049 | **🡇** | -4,8 | 1 513 | 🡅 | +19,8 |

Zdroj: Vestník verejného obstarávania, výpočty CEEC Research

Vďaka novele zákona sa presne o pätinu prepadol tiež počet vyhlásených verejných obstarávaní (na 2 236). Pokiaľ by sme čísla opäť porovnávali podľa predpisov platných pred novelou, zistili by sme rast medziročného nárastu počtu vyhlásených verejných obstarávaní o 6,7 percent.

Viac než desatina (11 percent objemu aj počtu) zákaziek už bola úradmi ukončená a zadaná konkrétnym dodávateľom. Štyri percentá z celkového objemu zákaziek verejní obstarávatelia, obstarávatelia a subjekty, ktorým bola poskytnutá dotácia, zrušili ešte pred ich vyhodnotením. Pre zaujímavosť, zo zákaziek vyhlásených v priebehu minulého roka boli zatiaľ ukončené dve tretiny objemu (66 percent). „*Krátkodobé utlmenie väčšieho prílivu zákaziek by nemalo ekonomiku nijako poškodiť. Pokiaľ by táto situácia trvala dlhšiu dobu, mohlo by sa to negatívne prejaviť na zamestnanosti a výkonnosti firiem,“* komentuje situáciu riaditeľ spoločnosti***O.M.C.Invest, Mário Červenka.***

V januári až máji tohto roka ukončili verejní obstarávatelia, obstarávatelia a subjekty, ktorým bola poskytnutá dotácia celkom 1 884 verejných obstarávaní v celkovej hodnote 2 miliardy EUR. To je o 14,7 percent menej ako v rovnakom období minulého roka. Pri porovnaní nadlimitných zákaziek, by bol prepad ešte väčší (o 19,8 percent).

Najnovšie prognózy vývoja stavebného a projektového trhu nájdete na

www.ceec.eu

**Kontakt pre média:**

Alena Bradáčová  
PR & Communication Director  
CEEC Research  
E-mail: bradacova@ceec.eu  
Tel.: +420 777 299 790

***CEEC Research*** *je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.*

***CEEC Research*** navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.